ddrg/super_eurlex huggingface dataset:
Rådets fælles aktion

af 27. maj 2002

om finansiel støtte til den internationale forhandlingsproces med henblik på vedtagelse af en international adfærdskodeks mod spredning af ballistiske missiler

(2002/406/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, og særlig artikel 14, og

ud fra følgende betragtninger:

(1) Rådet vedtog den 14. maj 2001 konklusioner om ikke-spredning af missiler.

(2) Det Europæiske Råd vedtog på mødet i Göteborg den 16. juni 2001 en erklæring om forebyggelse af spredning af ballistiske missiler og understregede, at det er fast besluttet på at bekæmpe en sådan spredning med udgangspunkt i den globale udbredelse af den internationale adfærdskodeks (i det følgende benævnt "ICOC").

(3) Unionen har aktivt medvirket til at fremme den globale udbredelse af ICOC.

(4) Første møde om ICOC den 7.-8. februar 2002 i Paris var tilrettelagt af den franske regering, og Unionen vil gerne medvirke til afholdelsen af endnu et møde i Madrid ved at yde finansiel støtte hertil -

VEDTAGET FØLGENDE FÆLLES AKTION:

Artikel 1

1. For at fremme den internationale forhandlingsproces med henblik på endelig udformning af ICOC, der fører frem til en international konference senest i 2002, hvor kodeksen skal vedtages, vil Den Europæiske Union yde finansiel støtte til afholdelsen af endnu et møde om ICOC i Madrid. Dette møde vil blive afholdt under forsæde af formandskabet for Den Europæiske Union i snævert samarbejde med formandskabet for det første møde.

2. Støtten skal dække tilrettelæggelsen og afholdelsen af konferencen, med undtagelse af deltagernes rejser og opholdsudgifter.

Artikel 2

1. Det finansielle referencegrundlag for gennemførelsen af artikel 1 er 55000 EUR.

2. De udgifter, der finansieres med det beløb, der er anført i stk. 1, forvaltes i overensstemmelse med de procedurer og regler, der gælder for Den Europæiske Unions almindelige budget.

Artikel 3

Denne fælles aktion træder i kraft på dagen for vedtagelsen.

Den gælder indtil den 31. december 2002.

Artikel 4

Denne fælles aktion offentliggøres i EF-Tidende.

Udfærdiget i Bruxelles, den 27. maj 2002.

På Rådets vegne

M. Arias Cañete

Formand
Rådets fælles aktion

af 27. maj 2002

om forlængelse af mandatet for Den Europæiske Unions særlige repræsentant i Afghanistan

(2002/403/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og artikel 18, stk. 5, og

ud fra følgende betragtninger:

(1) Rådet vedtog den 10. december 2001 fælles aktion 2001/875/FUSP om udnævnelse af en særlig repræsentant for Den Europæiske Union i Afghanistan(1); denne aktion udløber den 10. juni 2002.

(2) Den 13. maj 2002 nåede Rådet bl.a. til principiel enighed om at forlænge mandatet for EU's særlige repræsentant i Afghanistan.

(3) Klaus Klaiber har anmodet om at måtte fratræde sin post den 30. juni 2002.

(4) I overensstemmelse med de retningslinjer vedrørende fremgangsmåde for udnævnelse og administrative ordninger for EU's særlige repræsentanter, som Rådet vedtog den 30. marts 2000, kan medlemsstaterne og Kommissionens delegation på anmodning yde passende og rimelig støtte fra deres egne midler til den særlige repræsentants mission -

VEDTAGET FØLGENDE FÆLLES AKTION:

Artikel 1

Fælles aktion 2001/875/FUSP forlænges herved til den 30. juni 2002.

Artikel 2

Denne fælles aktion træder i kraft på dagen for vedtagelsen.

Artikel 3

Denne fælles aktion offentliggøres i EF-Tidende.

Udfærdiget i Bruxelles, den 27. maj 2002.

På Rådets vegne

M. Arias Cañete

Formand

(1) EFT L 326 af 11.12.2001, s. 1.
Rådets fælles holdning

af 22. april 2002

om forlængelse af gyldigheden af fælles holdning 96/635/FUSP vedrørende Burma/Myanmar

(2002/310/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Gyldigheden af fælles holdning 96/635/FUSP af 28. oktober 1996 om Burma/Myanmar(1) udløber den 29. april 2002.

(2) Der har ikke været tilstrækkelige fremskridt med hensyn til menneskerettighedssituationen i Burma/Myanmar.

(3) Gyldigheden af fælles holdning 96/635/FUSP bør derfor forlænges med yderligere seks måneder -

VEDTAGET FØLGENDE FÆLLES HOLDNING:

Artikel 1

Gyldigheden af fælles holdning 96/635/FUSP forlænges indtil den 29. oktober 2002.

Artikel 2

Denne fælles holdning træder i kraft på dagen for vedtagelsen.

Artikel 3

Denne fælles holdning offentliggøres i EF-Tidende.

Udfærdiget i Luxembourg, den 22. april 2002.

På Rådets vegne

M. Arias Cañete

Formand

(1) EFT L 287 af 8.11.1996, s. 1. Senest ændret ved fælles holdning 2001/757/FUSP (EFT L 286 af 30.10.2001, s. 1).
Rådets fælles aktion

af 11. marts 2002

om udnævnelse af EU's særlige repræsentant i Bosnien-Hercegovina

(2002/211/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og artikel 18, stk. 5, og

ud fra følgende betragtninger:

(1) Den 18. februar 2002 gav Rådet udtryk for, at det ønskede at udnævne den næste høje repræsentant i Bosnien-Hercegovina til EU's særlige repræsentant i dette land. Dermed ville EU sende et klart budskab om, at Bosnien-Hercegovinas fremtid ligger i en integration i de europæiske strukturer på grundlag af stabiliserings- og associeringsprocessen.

(2) Den 28. februar 2002 noterede Fredsimplementeringsrådets styringsgruppe sig, at EU agter at udnævne den næste høje repræsentant til EU's særlige repræsentant i Bosnien-Hercegovina.

(3) Den 11. marts 2002 vedtog Rådet fælles aktion 2002/210/FUSP om Den Europæiske Unions politimission(1), hvori det i artikel 6 hedder, at Rådet bør udnævne EU's særlige repræsentant i Bosnien-Hercegovina -

VEDTAGET FØLGENDE FÆLLES AKTION:

Artikel 1

Lord Ashdown udnævnes hermed til Den Europæiske Unions særlige repræsentant i Bosnien-Hercegovina.

Artikel 2

1. EU's særlige repræsentants rolle griber ikke på nogen måde ind i mandatet for den høje repræsentant i Bosnien-Hercegovina, herunder dennes koordinerende rolle med hensyn til alle civile organisationers og agenturers aktiviteter som fastsat i Dayton/Paris-fredsaftalen og Fredsimplementeringsrådets senere konklusioner og erklæringer.

2. Han skal have overblik over alle aktiviteterne på retssikkerhedsområdet og i den forbindelse rådgive generalsekretæren/den højtstående repræsentant og Kommissionen i fornødent omfang.

3. Som led i sit bredere ansvarsområde har EU's særlige repræsentant beføjelse til om nødvendigt at give missionschefen/politichefen for EU's politimission retningslinjer.

Artikel 3

EU's særlige repræsentant aflægger rapport til Rådet gennem generalsekretæren/den højtstående repræsentant.

Artikel 4

Denne fælles aktion træder i kraft den 3. juni 2002.

Artikel 5

Denne fælles aktion offentliggøres i EF-Tidende.

Udfærdiget i Bruxelles, den 11. marts 2002.

På Rådets vegne

J. Piqué i Camps

Formand

(1) Se side 1 i denne Tidende.
Rådet fælles aktion

af 18. februar 2002

om forlængelse af mandatet for Den Europæiske Unions særlige repræsentant i Den Tidligere Jugoslaviske Republik Makedonien

(2002/129/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og særlig artikel 18, stk. 5, og

ud fra følgende betragtninger:

(1) Den 29. oktober 2001 vedtog Rådet fælles aktion 2001/760/FUSP(1), hvori Alain Le Roy blev udnævnt til Den Europæiske Unions særlige repræsentant i Den Tidligere Jugoslaviske Republik Makedonien med særligt henblik på at etablere og holde nær kontakt med regeringen i Den Tidligere Jugoslaviske Republik Makedonien og med parterne i den politiske proces samt tilbyde dem Den Europæiske Unions råd og mægling i den politiske proces. Nævnte fælles aktion udløber den 28. februar 2002.

(2) Den 28. januar 2002 besluttede Rådet at forlænge den særlige repræsentants mandat.

(3) I overensstemmelse med retningslinjer vedrørende fremgangsmåden for udnævnelse og administrative ordninger for Den Europæiske Unions særlige repræsentant, som Rådet vedtog den 30. marts 2000, kan medlemsstaterne og Kommissionen på anmodning yde passende og rimelig støtte fra deres egne midler til den særlige repræsentants mission -

VEDTAGET FØLGENDE FÆLLES AKTION:

Artikel 1

Fælles aktion 2001/760/FUSP forlænges indtil den 30. juni 2002.

Artikel 2

Denne fælles aktion offentliggøres i EF-Tidende.

Udfærdiget i Bruxelles, den 18. februar 2002.

På Rådets vegne

J. Piqué i Camps

Formand

(1) EFT L 287 af 31.10.2001, s. 1.
Rådets fælles holdning

af 21. januar 2002

om ophævelse af fælles holdning 2001/56/FUSP vedrørende Afghanistan

(2002/42/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Rådet glædede sig i sine konklusioner af 10. december 2001 over undertegnelsen den 5. december 2001 i Bonn af aftalen om de midlertidige ordninger, der skal gælde i Afghanistan, indtil der er genoprettet permanente statslige institutioner. Det bekræftede endnu en gang Fællesskabets og medlemsstaternes tilsagn om at spille en afgørende rolle i den internationale indsats under FN's ledelse med henblik på at bidrage til genopbygningen af det afghanske samfund og den afghanske økonomi.

(2) Den 20. december 2001 vedtog FN's Sikkerhedsråd resolution 1386(2001) om oprettelse for en seksmåneders periode af en international styrke, der kan yde bistand af sikkerhedsmæssig art, med henblik på at hjælpe overgangsmyndigheden i Afghanistan med at opretholde sikkerheden i Kabul og omegn.

(3) Den Europæiske Union var den 20. og 21. december 2001 i Bruxelles medformand for mødet i donorlandenes styringsgruppe vedrørende bistand til genopbygningen af Afghanistan.

(4) I betragtning af udviklingen i situationen i Afghanistan bør fælles holdning 2001/56/FUSP(1) ophæves -

VEDTAGET FØLGENDE FÆLLES HOLDNING:

Artikel 1

Fælles holdning 2001/56/FUSP ophæves.

Artikel 2

Denne fælles holdning har virkning fra dagen for vedtagelsen.

Artikel 3

Denne fælles holdning offentliggøres i EF-Tidende.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand

(1) EFT L 21 af 23.1.2001, s. 1.
Rådets fælles holdning

af 11. januar 2002

om forbud mod import af uslebne diamanter fra Sierra Leone

(2002/22/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) De Forenede Nationers Sikkerhedsråd vedtog den 5. juli 2000 resolution 1306 (2000) om forbud mod direkte eller indirekte import af alle uslebne diamanter fra Sierra Leone for en foreløbig periode på 18 måneder, idet dog import af uslebne diamanter, for hvilke Sierra Leones regering har udstedt oprindelsescertifikat, er undtaget fra dette forbud.

(2) Rådet vedtog den 20. juli 2000 fælles holdning 2000/455/FUSP(1) for at gennemføre resolution 1306 (2000). Denne fælles holdning udløb den 5. januar 2002.

(3) De Forenede Nationers Sikkerhedsråd vedtog den 19. december 2001 resolution 1385 (2001), i henhold til hvilken de i resolution 1306 (2000) fastlagte foranstaltninger forbliver i kraft indtil den 5. december 2002. Der skal derfor vedtages en ny fælles holdning.

(4) Det er nødvendigt, at Fællesskabet tager skridt til at gennemføre ovennævnte foranstaltninger -

VEDTAGET FØLGENDE FÆLLES HOLDNING:

Artikel 1

Direkte eller indirekte import til Fællesskabet af alle uslebne diamanter fra Sierra Leone forbydes på de betingelser, der er fastlagt i UNSCR 1306 (2000) og 1385 (2001).

Artikel 2

Uslebne diamanter, der er kontrolleret af Sierra Leones regering gennem ordningen med oprindelsescertifikater i overensstemmelse med punkt 5 i resolution 1306 (2000), er fortsat undtaget fra den i artikel 1 omhandlede foranstaltnings anvendelsesområde.

Artikel 3

Denne fælles holdning vil blive fulgt op efter behov.

Artikel 4

Denne fælles holdning får virkning på dagen for vedtagelsen.

Den finder anvendelse fra den 5. januar 2002.

Den udløber den 5. december 2002.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 11. januar 2002.

På Rådets vegne

J. Piqué I Camps

Formand

(1) EFT L 183 af 22.7.2000, s. 2.
Rådets fælles holdning

af 19. december 2002

om forbud mod import af uslebne diamanter fra Sierra Leone

(2002/992/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Efter vedtagelsen den 19. december 2001 af De Forenede Nationers Sikkerhedsråds resolution 1385 (2001) om forlængelse indtil den 5. december 2002 af de foranstaltninger, der blev fastlagt ved resolution 1306 (2000) om forbud mod direkte eller indirekte import af alle uslebne diamanter fra Sierra Leone for en foreløbig periode på 18 måneder, idet dog import af uslebne diamanter, for hvilke Sierra Leones regering har udstedt oprindelsescertifikat, er undtaget fra dette forbud, vedtog Rådet fælles holdning 2000/22/FUSP(1), der udløb den 5. december 2002.

(2) De Forenede Nationers Sikkerhedsråd vedtog den 4. december 2002 resolution 1446 (2002), i henhold til hvilken de i resolution 1306 (2000) fastlagte foranstaltninger forbliver i kraft i endnu en periode på seks måneder fra den 5. december 2002. Der bør derfor vedtages en ny fælles holdning.

(3) Det er nødvendigt, at Fællesskabet tager skridt til at gennemføre de påkrævede foranstaltninger -

VEDTAGET FØLGENDE FÆLLES HOLDNING:

Artikel 1

Direkte eller indirekte import til Fællesskabet af alle uslebne diamanter fra Sierra Leone forbydes på de betingelser, der er fastlagt i De Forenede Nationers Sikkerhedsråds resolution 1306 (2000), 1385 (2001) og 1446 (2002).

Artikel 2

Uslebne diamanter, der er kontrolleret af Sierra Leones regering gennem ordningen med oprindelsescertifikater i overensstemmelse med punkt 5 i resolution 1306 (2000), er fortsat undtaget fra den i artikel 1 omhandlede foranstaltnings anvendelsesområde.

Artikel 3

Denne fælles holdning vil blive fulgt op efter behov.

Artikel 4

Denne fælles holdning får virkning på dagen for vedtagelsen.

Den finder anvendelse fra den 5. december 2002.

Den udløber den 5. juni 2003.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 19. december 2002.

På Rådets vegne

L. Espersen

Formand

(1) EFT L 10 af 12.1.2002, s. 81.
Rådet fælles holdning

af 19. december 2002

vedrørende ophævelse af restriktive foranstaltninger over for "União Nacional para a Independência Total de Angola" (UNITA) og om ophævelse af fælles holdning 97/759/FUSP og 98/425/FUSP

(2002/991/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Den 18. oktober 2002 vedtog FN's Sikkerhedsråd resolution 1439 (2002) om ophævelse af de rejserestriktioner, der blev pålagt ved resolution 1127 (1997).

(2) Den 9. december 2002 vedtog FN's Sikkerhedsråd resolution 1448 (2002) om ophævelse af de sanktioner, der blev pålagt ved resolution 864 (1993), 1127 (1997) og 1173 (1998).

(3) Rådets ser positivt på de skridt, der er taget af Angolas regering og UNITA i retning af fuld gennemførelse af "Acordos de Paz", Lusaka-protokollen, aftalememorandummet af 4. april 2002, de relevante resolutioner fra FN's Sikkerhedsråd, erklæringen fra Angolas regering af 19. november 2002 om fredsprocessen og afslutningen af arbejdet i den fælles kommission, som det kommer til udtryk i den fælles kommissions erklæring, der blev undertegnet den 20. november 2002.

(4) Rådets fælles holdning 97/759/FUSP af 30. oktober 1997 vedrørende Angola med henblik på at tilskynde "União Nacional para a Independência Total de Angola" (UNITA) til at opfylde sine forpligtelser i fredsprocessen(1) og Rådets fælles holdning 98/425/FUSP af 3. juli 1998 vedrørende restriktive foranstaltninger over for União Nacional para a Independência Total de Angola (UNITA)(2) bør derfor ophæves.

(5) Det er nødvendigt, at Fællesskabet tager skridt til at gennemføre de påkrævede foranstaltninger -

VEDTAGET FØLGENDE FÆLLES HOLDNING:

Artikel 1

Rådets fælles holdning 97/759/FUSP og 98/425/FUSP ophæves.

Artikel 2

Denne fælles holdning har virkning fra datoen for vedtagelsen.

Artikel 3

Denne fælles holdning offentliggøres i EF-Tidende.

Udfærdiget i Bruxelles, den 19. december 2002.

På Rådets vegne

L. Espersen

Formand

(1) EFT L 309 af 12.11.1997, s. 8.

(2) EFT L 190 af 4.7.1998, s. 1.
Rådets fælles holdning

af 21. oktober 2002

om ændring og forlængelse af gyldigheden af fælles holdning 96/635/FUSP vedrørende Burma/Myanmar

(2002/831/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Gyldigheden af fælles holdning 96/635/FUSP af 28. oktober 1996 om Burma/Myanmar(1) udløber den 29. oktober 2002.

(2) Der har ikke været tilstrækkelige fremskridt med hensyn til menneskerettighedssituationen i Burma/Myanmar.

(3) Gyldigheden af fælles holdning 96/635/FUSP bør derfor forlænges med yderligere seks måneder.

(4) Ændringer i regimets sammensætning i Burma/Myanmar kræver en ajourføring af listen over personer, der er omfattet af restriktive foranstaltninger, jf. bilaget til fælles holdning 96/635/FUSP, hvilket indførtes ved Rådets fælles holdning 2000/346/FUSP af 26. april 2000 om forlængelse af gyldigheden af og om ændring af fælles holdning 96/635/FUSP(2).

(5) Der er behov for handling fra Fællesskabets side for at gennemføre nogle af nedennævnte foranstaltninger -

VEDTAGET FØLGENDE FÆLLES HOLDNING:

Artikel 1

Listen over personer, der er omfattet af visumforbud og indefrysning af midler, jf. bilaget til fælles holdning 96/635/FUSP, erstattes hermed af listen i vedlagte bilag.

Artikel 2

Gyldigheden af fælles holdning 96/635/FUSP forlænges hermed til den 29. april 2003.

Artikel 3

Denne fælles holdning har virkning fra dagen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Luxembourg, den 21. oktober 2002.

På Rådets vegne

P. S. Møller

Formand

(1) EFT L 287 af 8.11.1996, s. 1. Senest ændret ved fælles holdning 2002/310/FUSP (EFT L 107 af 24.4.2002, s. 1).

(2) EFT L 122 af 24.5.2000, s. 1.

BILAG

Liste over personer, som nævntes i artikel 1

1) Det Nationale Råd for Fred og Udvikling (SPDC):

>TABELPOSITION>

2) Tidligere medlemmer af SLORC (rådgivende gruppe):

Generalløjtnant Phone Myint (5.1.1931)

Generalløjtnant Aung Ye Kyaw (12.12.1930)

Generalløjtnant Sein Aung (11.11.1931)

Generalløjtnant Chit Swe (18.1.1932)

Generalløjtnant Mya Thin (31.12.1931)

Generalløjtnant Kyaw Ba (7.6.1932)

Generalløjtnant Tun Kyi (1.5.1938)

Generalløjtnant Myo Nyunt (30.9.1930)

Generalløjtnant Maung Thint (25.8.1932)

Generalløjtnant Aye Thoung (13.3.1930)

Generalløjtnant Kyaw Min (22.6.1932, Hanzada)

Generalløjtnant Maung Hla

Generalmajor Soe Myint

Generalløjtnant Myint Aung

3) Tidligere medlemmer af SPDC:

>TABELPOSITION>

4) Kommanderende for regionskommandoer

>TABELPOSITION>

5) Næstkommanderende for regionskommandoer:

>TABELPOSITION>

6) Andre stats/divisionschefer:

>TABELPOSITION>

7) Ministre:

>TABELPOSITION>

8) Andre myndigheder i relation til turisme:

>TABELPOSITION>

9) Andre højtstående officerer i Forsvarsministeriet:

>TABELPOSITION>

10) Medlemmer af chefkontoret for militære efterretninger (OCMI):

>TABELPOSITION>

11) Tidligere medlemmer af regeringen:

>TABELPOSITION>

12) Tidligere medlemmer af regeringen fra 2000:

>TABELPOSITION>
Rådets fælles aktion

af 21. oktober 2002

om ændring af fælles aktion 2001/760/FUSP om udnævnelse af Den Europæiske Unions særlige repræsentant i Den Tidligere Jugoslaviske Republik Makedonien

(2002/832/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og artikel 18, stk. 5, og

ud fra følgende betragtninger:

(1) Den 29. oktober 2001 vedtog Rådet fælles aktion 2001/760/FUSP(1) om udnævnelse af Alain Le Roy til Den Europæiske Unions særlige repræsentant i Den Tidligere Jugoslaviske Republik Makedonien med henblik på at etablere og holde nær kontakt med regeringen i Den Tidligere Jugoslaviske Republik Makedonien og med parterne i den politiske proces samt tilbyde Den Europæiske Unions råd og mægling i den politiske proces.

(2) Den 25. juni 2002 vedtog Rådet fælles aktion 2002/497/FUSP(2) om forlængelse af mandatet for Den Europæiske Unions særlige repræsentant i Den Tidligere Jugoslaviske Republik Makedonien, der udløber den 31. december 2002.

(3) I forlængelse af Alain Le Roys anmodning om at måtte afslutte sin mission den 31. oktober 2002 besluttede Rådet den 30. september 2002 at udnævne Alexis Brouhns til Den Europæiske Unions nye særlige repræsentant i Skopje.

(4) I overensstemmelse med retningslinjerne vedrørende fremgangsmåde for udnævnelse og administrative ordninger for Den Europæiske Unions særlige repræsentanter, som Rådet vedtog den 30. marts 2000, kan medlemsstaterne og Kommissionen på anmodning yde passende og rimelig støtte fra deres egne midler til den særlige repræsentants mission -

VEDTAGET FØLGENDE FÆLLES AKTION:

Artikel 1

Fælles aktion 2001/760/FUSP ændres således:

1) Artikel 1 affattes således: "Artikel 1

Alexis Brouhns udnævnes til Den Europæiske Unions særlige repræsentant i Den Tidligere Jugoslaviske Republik Makedonien."

2) I artikel 3, stk. 2, tilføjes følgende punktum: "Fra tidspunktet for Alain Le Roys tilbagetræden som EU's særlige repræsentant afholder Frankrig ikke længere nogen af de administrationsudgifter, der er forbundet med EU's særlige repræsentants virke."

Artikel 2

Denne fælles aktion træder i kraft den 1. november 2002.

Artikel 3

Denne fælles aktion offentliggøres i EF-Tidende.

Udfærdiget i Luxembourg, den 21. oktober 2002.

På Rådets vegne

P. S. Møller

Formand

(1) EFT L 287 af 31.10.2001, s. 1.

(2) EFT L 167 af 26.6.2002, s. 13.
Rådets fælles holdning

af 22. juli 2002

om ændring af fælles holdning 2002/145/FUSP om restriktive foranstaltninger over for Zimbabwe

(2002/600/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Rådet vedtog den 18. februar 2002 fælles holdning 2002/145/FUSP(1) om restriktive foranstaltninger over for Zimbabwe og de personer, der har en stor del af ansvaret for de alvorlige krænkelser af menneskerettighederne og af menings- og foreningsfriheden og retten til fredelig forsamling.

(2) Rådet har konstateret, at disse krænkelser fortsætter, og finder det derfor nødvendigt at udvide de restriktive foranstaltninger over for Zimbabwes regering til også at omfatte andre personer, der har en stor del af ansvaret for disse krænkelser.

(3) Fælles holdning 2002/145/FUSP bør derfor ændres -

VEDTAGET FØLGENDE FÆLLES HOLDNING:

Artikel 1

Listen over personer i bilaget til fælles holdning 2002/145/FUSP erstattes med listen i bilaget.

Artikel 2

Den fælles holdning har virkning fra datoen for vedtagelsen.

Artikel 3

Denne fælles holdning offentliggøres i EF-Tidende.

Udfærdiget i Bruxelles, den 22. juli 2002.

På Rådets vegne

P. S. Møller

Formand

(1) EFT L 50 af 21.2.2002, s. 1.

BILAG

Listen over personer jf. artikel 1

>TABELPOSITION>